Η βίλα βρίσκεται σε μία υπέροχη τοποθεσία κοντά στο χωριό Λαγούδι με θέα την Ψέριμο, την Κάλυμνο και το δειλινό. Η αυλή είναι γεμάτη δέντρα και λουλούδια, μπασκέτα, τέρμα και στόχο για βελάκια. Οι χώροι του σπιτιού είναι πολύ άνετοι και πεντακάθαροι. Υπάρχουν μονοπάτια που οδηγούν έως τη Ζιά. Ο Νίκος είναι εξαιρετικός οικοδεσπότης, καθώς ήρθε να μας βρει στο λιμάνι και να μας οδηγήσει στο σπίτι, όπου είχε φροντίσει να γεμίσει το ψυγείο με φρούτα και ποτά, ενώ ενδιαφερόταν συνεχώς για τη διαμονή μας.